Diari Oficial de la Generalitat Valenciana


Sumari del DOGV 882, del 09-08-1988 (1988/811794)

DECRET 121/1988, de 29 de juliol, del Consell de la Generalitat Valenciana, pel qual s'adscriuen al Servei Valencià de Salut els serveis i funcions del Centre de Salut de Segorbe.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/29/121/dof/vci/html**

### Dades del document

Número de DOGV
:   882

Data del DOGV
:   09-08-1988

Secció del DOGV
:   DISPOSICIONS GENERALS

Número del document
:   1988/811794


Data del document
:   29-07-1988

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 121/1988, de 29 de juliol, del Consell de la Generalitat Valenciana, pel qual s'adscriuen al Servei Valencià de Salut els serveis i funcions del Centre de Salut de Segorbe.  
La Llei 8/1987, de 4 de desembre, de creació del Servei Valencià de Salut, i el seu Reglament, aprovat per Decret 46/ 1988, de 12 d'abril, del Consell de la Generalitat Valenciana, estableixen la integració en l'Organisme de tots els recursos públics sanitaris de la Comunitat Valenciana, entre els quals hi ha els actualment pertanyents a la Conselleria de Sanitat i Consum fonamentalment procedents dels distints processos de transferències de l'Administració de l'Estat en matèria de sanitat.  
Encara que la completa integració pot exigir l'observança de fases successives, una de les primeres ha de ser la que constituesca l'adscripció d'aquells serveis i funcions de caràcter estrictament assistencial, com ara els que pertanyen al Centre de Salut de Segorbe, transferit en virtut del Reial Decret 2337/1985, de 9 d'octubre (Administració Institucional de la Sanitat Nacional).  
En la seua virtut, conformement amb el que disposen els articles 29, un.a), 30.a) i 33.a) de la Llei 8/1987, de 4 de desembre, del Servei Valencià de Salut i d'acord igualment amb el que preveu l'article 46 de la Llei 3/1986, de 24 d'octubre, de Patrimoni de la Generalitat Valenciana, a proposta del Conseller de Sanitat i Consum i prèvia deliberació del Govern Valencià, en sessió celebrada el dia 29 de juliol de 1988,  
DECRETE:  
Article únic  
S'adscriuen al Servei Valencià de Salut els serveis i funcions corresponents al Centre de Salut de Segorbe (Castelló), transferits en virtut del Reial Decret 2337/1985, de 9 d'octubre, amb tots els seus mitjans patrimonials, personals i pressupostaris.  
DISPOSICIONS FINALS  
Primera  
Al personal afectat per la present disposició hom li notificarà la seua nova adscripció i situació administrativa dependent del Servei Valencià de Salut.  
Segona  
Les Conselleries d'Economia i Hisenda, de Sanitat i Consum i d'Administració Pública adoptaran les mesures que calguen per a l'aplicació del que disposa aquest Decret, que tindrà vigor l'endemà del dia de la seua publicació en el Diari Oficial de la Generalitat Valenciana.  
València, 29 de juliol de 1988.  
El President de la Generalitat,  
JOAN LERMA I BLASCO  
El Conseller de Sanitat i Consum,  
JOAQUIN COLOMER SALA


Còpia Permalink ELI